### Beslutningstema

I denne sag skal besluttes, om Tønder Kommune vil udbyde et areal til salg i offentligt udbud, under hvilke vilkår og til hvilken mindstepris.

### Historik

I 2016 udbød Tønder Kommune et landbrugsareal del af matr. 89c Louise Jespersen på ca. 7.000 m² i [adresse] til salg i offentligt udbud til en mindstepris på 60.000 kr./ha. Det blev dengang besluttet ikke at sælge en allé, som løber på den sydlige del af arealet. De 7.000 m² var til salg indtil 2021, hvor administrationen besluttede at tage det af salgslisten.

### Sagsfremstilling

Tønder Kommune har fået flere henvendelser på, om kommunen vil sælge et areal - matr. 89c Louise Jespersen, Brede. Det er 8.116 m² og er i dag forpagtet ud til afgræsning.

Hele matr. 89c er omfattet af en Kommuneplanramme, der udlægger arealet til erhverv. Det er kun den sydligste del, der er omfattet af lokalplan 34, der udlægger arealet til erhverv. Størstedelen af dette areal består dog af en gammel allé med høje træer og et vandløb.

[adresse] er ikke registreret som bevaringsværdig og er heller ikke et kulturhistorisk element i terrænet.

Arealet med alléen ligger i byzone, mens resten af arealet ligger i landzone.

Matriklen grænser op til et mindre VE projekt med placering på matr. 44b Åspe, Brede kun adskilt af [adresse]. Projektet er samlet prioriteret med et areal på matriklens samlede ca. 7 ha. Det er senere tilpasset, så det i dag er ca. 4 ha med solceller.

Da ca. halvdelen af matr. 89c består af en § 3 beskyttet sø, arealet ud mod Hovedvejen er omfattet af en vejbyggelinie og sydligst på grunden er alléen og vandløbet, kan grunden ikke anvendes til bymæssige formål. Dette ville også kræve ny lokalplanlægning. Det foreslås derfor, at jorden udbydes til salg som frijord. Det betyder, at jorden ikke må bebygges. Det må fortsat kun anvendes til landbrug og andre naturlige aktiviteter, men der er ikke landbrugspligt på arealet.

Ifølge Myndighedsafdelingen skal vejadgang til arealet ske fra alléen ud til [adresse]. Det foreslås derfor, at alléen også medsælges, da ikke andre har adgang via denne.

Ifølge udbudsbekendtgørelsen skal arealet sælges i offentligt udbud til markedsprisen. God omdriftsjord handles i dag for op til 190.000 kr./ha. Derimod er græs og især fugtige jorder herunder enge og lavbundsarealer ikke så produktive og dermed attraktive. De seneste engjorde er prissat til 80.000 kr./ha. Da matr. 89c er relativt lille, og da der er en beskyttet sø og allé, vurderes prisen fortsat at være 60.000 kr./ha. Det vil for de 8.116 m² give en mindstepris på 48.696 kr.

I forbindelse med et salg vil der blive tinglyst er deklaration om, at grundstykket ikke må bebygges.

### Økonomi

Et salg vil give en indtægt på 48.696 kr. ekskl. moms.

### Lovgrundlag

Udbudsbekendtgørelsen, Planloven, Den Kommunale Styrelseslov § 68, stk. 1 og Kommunalfuldmagtsreglerne

### Indstilling Fagchefen for Borger-, Digital- og Ejendomsservice indstiller,

at matr. 89c Louise Jespersen udbydes offentligt til salg som frijord til en mindstepris på [adresse] kr., og
at indstillingen videresendes til Kommunalbestyrelsen.

**Beslutning fra Økonomiudvalget, 22. januar 2025, pkt. 20:**

Indstillingen anbefales.

### Beslutning

Indstillingen godkendt.

Gorm Winther Gad (V) deltog ikke i mødet.